Доли Партън
Доли Ребека Партън () е американска кънтрипевица, китаристка, композиторка, телевизионна и киноактриса. Тя е сред големите звезди на кънтримузиката през 1970-те години.

Биография 
Родена е на 19 януари 1946 г. Дебютира на сцената на „Гранд Оул Опри“ едва 13-годишна. През 1960-те години се утвърждава в Нашвил с дуета си с известния кънтрипевец Портър Уагънър и с участието си в телевизионни шоупрограми, в които пресъздава с голям успех пародиен образ на русокоса красавица.

С песни като „Джошуа“ (1970), „Джолийн“ (1976) и „Отново си тук“ (1978) печели огромна популярност сред почитателите на кънтримузиката, а филмът "От 9 до 5”, в който участва заедно с Джейн Фонда, ѝ носи световна известност.

Към композираните от нея песни проявяват интерес много кънтрипевци (Л. Ронстад, Е. Харис).

През 1980-те години записва съвместни албуми с Крис Кристофърсън, Уили Нелсън, Бренда Ли, Кени Роджърс и др. и продължава блестящата си кариера на актриса в шоупрограми. Албумът „Трио“ (1987) е осъществен заедно с Емилу Харис и Линда Ронстад.

През 1994 г. излиза мемоарната ѝ книга „Доли: моят живот и други недовършени неща“. Също така участва и в сериала на Дисни Ченъл – Хана Монтана.

Награди 
 7 награди Грами
 10 награди на Американската асоциация на кънтри музиката
 5 награди на Академията за кънтри музика
 3 Американски музикални награди
 в „Залата на славата на кънтри музиката“ от 1999 г.

Доли Партън има 25 златни, платинени и мултиплатинени плочи в дискографията си, 41 албума в Топ 10 в кънтри чартовете и 25 пъти нейни песни са оглавявали класацията на Билборд за кънтри сингли, рекорд, ненадминат. Доли Партън има над 100 милиона продадени копия от сингли, албуми и компилации на физически носител и в дигитален вариант.

Дискография

Библиография 
 Just the Way I Am: Poetic Selections on Reasons to Live, Reasons to Love and Reasons to Smile from the Songs of Dolly Parton (1979)
 My Life and Other Unfinished Business (1994)
 Coat of Many Colors (1996)
 Dolly's Dixie Fixin's: Love, Laughter and Lots of Good Food (2006)
 I Am a Rainbow (2009)
 Dream More: Celebrate the Dreamer in You (2012)

Източници 

 Dolly Parton On-Line

Външни препратки 
 Официален сайт
 

Американски певици
Американски кънтри певци
Американски поп певци
Американски китаристи
Рокендрол музиканти
Госпъл музиканти
Американски автори на песни
Американски музиканти феминисти
Американски озвучаващи актриси
Американски благодетели
Американски мемоаристи
Носители на Грами за цялостно творчество
Родени в Тенеси